Härkä
Oi pyhä härkä, rauhan sekä voiman
 hitaasti sydämeeni kuvas antaa,
 kun lailla patsaan levon aateloiman
 sa katsot villin lakeuden rantaa,

 tai kun sa niskas, ikeen kammitsoiman
 suot tyytyväisnä kahlettansa kantaa;
 mies sua lyö, mut tyynnä alla soiman
 kevyttä työtäs jatkat, astuin santaa.

 Leveistä, kostuneista sieraimista
 sun hengitykses höyryää, ja lailla
 iloisen hymnin mylvinäs mun tapaa.

 Mut silmistäsi meren-vakavista
 mua katsoo jumaluus, mi ruohomailla
 karuilla elää, väkevä ja vapaa.

Giosuè Carducci
Runot
Saima Harmaja

hu:Az ökör